
Setul minim de date pentru înregistrarea armelor de foc confiscate
1. Tipul
Clasificarea unei arme pe baza celor mai semnificative diferențe funcționale sau mecanice.
Marca
Numele fabricantului sau denumirea comercială sub licență sub care este comercializată arma, care apare în cadrul marcajului unic aplicat pe armă la fabricare sau la import. În cazul în care arma poartă atât denumirea întreprinderii fabricantului, cât și o denumire de marcă/denumire comercială diferită, marca este denumirea principală a fabricantului sau denumirea de marcă principală gravată pe componentele esențiale.
Modelul
Un model specific de armă sau o variantă specifică a unei arme, desemnat(ă) printr-o combinație unică a tipului, a mărcii și a caracteristicilor principale care o fac identică cu armele din același model din cadrul aceleiași mărci.
Calibrul
Denumirea nominală, recunoscută la nivel comercial, a unui cartuș specific și dimensiunile interne corespunzătoare ale țevii, astfel cum au fost standardizate în mod oficial de către Commission Internationale Permanente pour l'Epreuve des Armes à Feu Portatives (C.I.P.) sau de către organisme naționale recunoscute echivalente.
Numărul de serie
Un număr de caractere, care ar putea include cifre și litere, care sunt gravate fizic pe diferite componente esențiale ale unei arme pentru a înregistra în mod univoc articolul respectiv și care servesc la urmărirea armei de la fabricare până la ultimul proprietar legal.
Contextul penal
Justificarea juridică a confiscării unei arme sau a unei componente esențiale legate de o infracțiune.
Data
Data confiscării armei sau a componentei esențiale.
Contextul geografic
Locul confiscării armei sau a componentei esențiale.
Informații privind trasabilitatea armei (cu referința unică de identificare a armei)
Informații privind urmărirea armelor și, atunci când este posibil, a componentelor esențiale ale acestora, de la producător la cumpărător. Referința unică de identificare a armei este numărul de caractere atribuite în mod univoc oricărei arme sau componente esențiale în momentul înregistrării acestora în orice bază de date și ar trebui păstrată neschimbată până la distrugerea armei sau a componentei esențiale.

